Concurenții de la Mireasa au luat parte la unul dintre cele mai dificile task-uri de la Mireasa. Tinerii au stat împreună într-o cameră și s-au atacat reciproc pentru a face rivalii să cedeze.
Mireasa sezonul 9, 13 martie 2024. Maria și Ștefan sunt într-o cunoaștere
În timp ce unii dintre ei își aruncau vorbe grele, Maria și Ștefan stăteau pe jos, lângă calorifer. La un moment dat, el a propus ca fata să vină în brațele lui și ea a acceptat. Ba chiar imediat a afirmat că această ipostază este foarte comodă.
Nu a trecut mult și tinerii au făcut schimb de locuri, Maria fiind cea care l-a ținut în brațe pe Ștefan. La doar câteva zile de la momentul în care ea a pus punct cunoașterii cu Albert, Maria a afirmat că este într-o cunoaștere cu Ștefan.
Ei au fost întrebați de Simona Gherghe, după ce au fost difuzate imaginile, dacă sunt într-o cunoaștere.
Răspunsul a fost afirmativ din partea ambilor. Mai multe detalii în materialul video de mai sus.
Mireasa - ritmul inimii, de luni până vineri, de la ora 14:00
Nouă fete şi nouă băieţi vor păşi astăzi în Casa Mireasa, locul unde ritmul inimii se va accelera, în căutarea marii iubiri. Poveşti surprizătoare de viaţă, emoţie, iubire, intrigă, răsturnări de situaţie, dezvăluiri şocante, momente unice, veselie, prietenie, dragoste necondiţionată, cereri în căsătorie spectaculoase, mirese şi miri fericiţi, nunţi aşteptate şi mai puţin aşteptate, iubire venită ca prin magie, viaţa în Casa Mireasa surprinsă 24 de ore din 24, toate acestea fac parte din fenomenul Mireasa, reality show care revine astăzi, cu un nou sezon, difuzat de luni până vineri, de la ora 14.00, la Antena 1.
"Venim cu o mulţime de surprize şi cu un record în ceea ce priveşte prezenţa mamelor în emisiune: nu mai puţin de 8 mame spun <prezent> alături de băieţii lor în Casa Mireasa. Mai exact, toţi băieţii români vin însoţiţi de mame. Pentru cel de-al nouălea concurent, păstrăm misterul până la premieră. Le mulţumim telespectatorilor pentru fidelitate şi îi aşteptăm să ne fie alături, de luni până vineri, de la ora 14.00, la Antena 1", dezvăluie Simona Gherghe.